Da Zipser Mühlbach entspringt neadli vom Pforrdoaf Troschenreuth vo Pegnitz oam kloana Teich. In ofongs etwa westnoadwestlicha Richtung fliaßta duach Stemmenreuth und weita noch Zips. Duat mindn in eam eascht da Erlenboch vo Sidn, donn da Mühlbach und kuaz nochm Doafend da Weihergraben vo Noadn. Da Weihergraben, Obfluss vom Craimoosweiher beim Moakt Schnabelwaid, is am Zammfluss länga und hod a greßas Eihzugsgebiet ois da Zipser Mühlbach. Aufm letztn Laufdrittl ziagta westweats bis zua Haidmui, wo er donn in de vo Noadn heronfliaßnde Fichtenohe mindt, de drauf kuaz de Fliaßrichtung vom Zipser Mühlbach eihschlogt.